Pompeu Fabra i Poch, ganet e Gràcia (rannvro Barcelona) dan 20 a viz CHwevrer 1868 ha marv e Prades (Pireneoù) dar 25 a viz Kerzu 1948, a oa ur yezhadurour hag en deus ijinet reolennoù ar chatalan a-vremañ. Pa oa Pompeu Fabra o studiañ an ijinourezh en deus kroget da vezañ dedennet gant ar philologiezh. E 1891, e vez embannet e Ensayo de gramática de catalán moderno (Skrid-arnod yezhadur ar chatalan a-vremañ) gant an ti-embann Lavenç. Ennañ e diskriv, evit ar wech kentañ hag en un doare skiantel, ar chatalan, treuzkrivet en ur fonetek resis. Gant Joaquim Casas Carbó ha Joaquim Casas Carbó, e raio un eil studiadenn war ar yezh er gelaouenn LAvenç, evit ar wech kentañ e veze klasket reizhatañ ar yezh en un doare skiantel. Tabuterezh bras a voe savet gant ar skrid-arnod se, hag a roio skouer da normaladur ar yezh. E 1902 eo degemeret da studiañ ar chimiezh e skol an ijinourezh e Bilbao, lech ma chomo betek 1912. Gwestlañ a raio kalz eus e amzer dar philologiezh. E 1906 e kemer perzh da Kentañ Kerdalch Etrevroadel ar Yezh Katalan, lech ma tiskouezo e Qüestions dortografia catalana (Goulennoù diwar-benn ar reizhskrivañ katalan). Brudet e krog da vezañ e mennozhioù, kemenn ma Enric Prat de la Riba, krouer an Institut dEstudis Catalans e 1907, a goulenn digantañ ober war-dro renerezh normalaat ar yezh. Distreiñ a ra neuze e Kataluña, ha anvet eo krouer Kevrenn philologiezh an Institut dEstudis Catalans e 1911. E 1912 e embann ul levr yezhadur katalan, hag ur bloaz goude e lak war-wel an Normes ortogràfiques (Reolennoù ar reizhskrivañ), hag a krouo ur wech-all kalz a tabutoù. Unan eus ar reolennoù reizhadur pouezusañ lakaet war-wel gant Fabra a oa an distagadurioù disheñvel hervez ar rannvrioù, hag etimologiezh ar gerrioù. An Diccionari Ortogràfic (Geriadur ar reizhadur) (1917) a roio ar reolennoù divezhañ. Monumant Pompeu Fabra e Badalona. Adalek 1918, gant embann ar Gramàtica catalana (Yezhadur Katalan), deuet da vezañ ar yezhadur ofisial, e krog ul lankad a gendalcho betek 1932 gant embannadur ar Diccionari general de la llengua catalana (Geriadur hollek ar yezh Katalan). Embannet e vez er memes bloavezh ar Curs mitjà de gramàtica catalana (kentelioù-krenn yezhadur Katalan), da vezañ studiet er skolioù, hag ad-embannet e 1968, dindan an anv Introducció a la gramàtica catalana (digoradur dar yezhadur katalan). Hag e 1924 e embann Converses filològiques ( enweloù filologiezh), pennadoù berr o tiskouez diaesterioù brudetañ ar yezh. E 1932, gant kemer-perzh Fabra er gador-kelenn, e vez kroget da studiañ ar yezh Katalan e Skol-Veur Barselona. Geriadur 1932, lesanvet Fabraa vo ur skouer evit Geriadur Ofisial an Institut dEstudis Catalans. Ennañ e vo kavet : 1. Dilez ar chozhijennoù hag ar rannyezhoù. 2. Lakaat da gostez ar gerioù hag a oa o vont war-dilez. 3. Lakaat da gostez ar gerioù estrenn, pe tennet eus yezhoù all, evit krouiñ gerioù katalan nevez. 4. Implij gerioù teknikel, lakaet e katalan gant ur gwrizienn a orin gresian pe latin. Pompeu Fabra a za da vevañ e Bro-CHall an 31 a viz Genver 1939, kregiñ a ra ur veaj bras er bro, e Pariz, Montpelie, Perpignan hag a Pradez, lech ma varvo dar 25 a viz Kerzu 1948. Pad bloavezhioù diwezhañ e vuhez e gendalcho da labourat war un oberenn yezhadur, hag a vo embannet e 1956 gant Joan Coromines. Reiñ a ra anv dur skol-veur e Barselona. 